LATVIJAS ZINĀTNES PADOME

KONSULTATĪVĀS ZINĀTNIEKU PADOMES SĒDE

Konsultatīvā zinātnieku padome izveidota ar

Latvijas Zinātnes padomes direktora 2020. gada 28. oktobra rīkojumu Nr. 39

(grozīts ar Latvijas Zinātnes padomes direktora 2020. gada 9. decembra rīkojumu Nr. 51 un ar Latvijas Zinātnes padomes direktora 2020. gada 18. decembra rīkojumu Nr.52))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Protokols Nr. 1

Sēde notiek attālināti,

izmantojot videokonferences platformu Zoom

2021. gada 26. janvārī

Plkst. 16.00

**Sēdē piedalās:**

**Eduards Baķis**  Latvijas Jauno zinātnieku apvienības pārstāvis

**Ivars Kalviņš**  Latvijas Zinātņu akadēmijas pārstāvis

**Alvis Brāzma**  Latvijas izcelsmes diasporas pārstāvis

**Raivis Bičevskis**  LZP Humanitāro un mākslas zinātņu ekspertu komisijas pārstāvis

**Tālis Juhna**  LZP Inženierzinātņu un tehnoloģiju ekspertu komisijas pārstāvis

**Jānis Gardovskis**  LZP Medicīnas un veselības zinātņu ekspertu komisijas pārstāvis

**Baiba Rivža**  LZP Sociālo zinātņu ekspertu komisijas pārstāvis

**Biruta Bankina**  LZP Lauksaimniecības, meža un veterināro zinātņu ekspertu komisijas pārstāvis

**Aigars Jirgensons**  LZP Dabaszinātņu ekspertu komisijas pārstāvis

**Gita Rēvalde** LZP direktore

**Sēdi protokolē:**

**Evita Viļumsone** LZP Administratīvās nodaļas juriskonsulte

**Sēdes darba kārtība**

1. Par Latvijas Zinātnes padomes Konsultatīvās zinātnieku padomes priekšsēdētāja ievēlēšanu;
2. Par Latvijas Zinātnes padomes Konsultatīvās zinātnieku padomes priekšsēdētāja vietnieka ievēlēšanu;
3. Dažādi jautājumi.

**1**. **Par Latvijas Zinātnes padomes Konsultatīvās zinātnieku padomes priekšsēdētāja ievēlēšanu**

(G. Rēvalde, B. Rivža, I. Kalviņš, A. Jirgensons, E. Baķis, J. Gardovskis, T. Juhna, R. Bičevskis)

G. Rēvalde iepazīstina ar sēdes darba kārtību.

G. Rēvalde informē, ka saskaņā ar LZP Konsultatīvās zinātnieku padomes nolikuma (apstiprināts ar Izglītības un zinātnes ministra 2020. gada 26. oktobra rīkojumu Nr. 1-2e/20/338) 8. punktu ir nepieciešams ievēlēt LZP Konsultatīvās zinātnieku padomes priekšsēdētāju. Aicina izvirzīt kandidātus šim amatam un uzdod jautājumu par ievēlēšanas procesu – tas būs atklāts vai aizklāts balsojums?

Klātesošie diskutē un vienojas par atklātu balsošanu.

B. Rivža padomes priekšsēdētāja amatam izvirza I. Kalviņu.

E. Baķis un A. Jirgensons izvirza padomes priekšsēdētāja amatam T. Juhnu.

Tiek izvirzīta J. Gardovska kandidatūra padomes priekšsēdētāja amatam, bet J. Gordovskis, norādot uz iespējamu interešu konflikta situāciju un atrašanos citos vadošos posteņos, savu kandidatūru lūdz noņemt.

Klātesošie diskutē atkārtoti par balsošanas kārtību un nolemj balsot aizklāti, izmantojot *zoom* platformā aizklātas balsošanas rīku.

Balsošanas rezultāts:

I. Kalviņš – trīs balsis “Par”, piecas balsis “Pret”, viens atturas;

T. Juhna – piecas balsis “Par”, trīs balsis “Pret”, viens atturas.

**Nolemj**: ievēlēt par LZP Konsultatīvās zinātnieku padomes priekšsēdētāju T. Juhnu.

**2**. **Par Latvijas Zinātnes padomes Konsultatīvās zinātnieku padomes priekšsēdētāja vietnieka ievēlēšanu**

(G. Rēvalde, T. Juhna, B. Rivža, I. Kalviņš, A. Jirgensons, E. Baķis, J. Gardovskis, R. Bičevskis)

G. Rēvalde informē, ka saskaņā ar LZP Konsultatīvās zinātnieku padomes nolikuma (apstiprināts ar Izglītības un zinātnes ministra 2020. gada 26. oktobra rīkojumu Nr. 1-2e/20/338) 8. punktu ir nepieciešams ievēlēt LZP Konsultatīvās zinātnieku padomes priekšsēdētāja vietnieku. Lūdz izvirzīt kandidatūras.

B. Rivža padomes priekšsēdētāja vietnieka amatam izvirza I. Kalviņu.

T. Juhna izvirza A. Jirgensonu.

A. Jirgensons izvirza E. Baķi.

Dalībnieki balso izmantojot *zoom* platformā aizklātas balsošanas rīku.

Balsojuma rezultāti:

I. Kalviņš - trīs balsis “Par”, piecas balsis “Pret”;

A. Jirgensons - viena balss “Par”, astoņas balsis “Pret”;

E. Baķis – piecas balsis “Par”, trīs balsis “Pret”.

**Nolemj:** ievēlēt par LZP Konsultatīvās zinātnieku padomes priekšsēdētāja vietnieku E. Baķi.

**3. Dažādi jautājumi**

(G. Rēvalde, T. Juhna, B. Rivža, I. Kalviņš, A. Jirgensons, E. Baķis, J. Gardovskis, R. Bičevskis, A. Brāzma)

T. Juhna uzdod kolēģiem jautājumu par turamāko sadarbības plānu, kādu to kolēģi redz, kādas ir ekspektācijas, kāda būs sadarbības kārtība, cik bieži nepieciešamas tikšanās.

G. Rēvalde norāda, ka saskaņā ar nolikumu padomes priekšsēdētājs sasauc sēdes ne retāk kā reizi ceturksnī. Sēdes dalībnieki vienojas plānotās sēdes rīkot vienu reizi ceturksnī, un neplānotās - pēc vajadzības. Pirms lielu projektu uzsākšanas nepieciešams sniegt konsultatīvu ievirzi.

Nākamo padomes sēdi paredzēts rīkot šā gada februāra mēneša pēdējā piektdienā, plkst. 14.00 pamatnostādņu identificēšanai, pārraudzības definēšanai un virsmērķu uzstādīšanai. Lūgums kolēģiem iesūtīt izskatāmos jautājumus.

**Nolemj**: pieņemt zināšanai.

Sēdi slēdz: plkst. 17.15

Padomes priekšsēdētājs T. Juhna

Protokoliste E. Viļumsone